
Abstrakt: Crna Gora je od 1851. do 1910. godine bila knjaževina. 
Njeni vladari, knjaz Danilo i Nikola I, uspjeli su da učvrste među- 
narodni ugled svoje države, pri čemu su često koristili, i vidno isticali, 
svoje vladarske, državne i vojne simbole. Državni estetizam, koji je 
podrazumijevao skrivanje činjenica i šminkanje događaja, a time i 
istorije, zadržao se sve do kraja vladavine kralja Nikole 1918. godine. 
Svjestan kompleksnosti pitanja kako se istorija konstruiše i kako se 
fotografija koristi u svrhu ličnog i nacionalnog predstavljanja, pa i 
predstavljanja prošlosti, kralj Nikola je tokom svoje vladavine gradio 
identitet/imidz “savremenog” vladara okrenutog ka Evropi, a, u isto 
vrijeme, izdavanjem specijalnih dozvola, kontrolisao sve što će biti 
fotografisano, i, preko pres biroa osnovanog 1912. godine, kao poseb- 
nog novinarskog odjeljenja Ministarstva inostranih poslova Kraljevi- 
ne Crne Gore, vršio određeni vid cenzure u obavještavanju inostrane 
javnosti o Crnoj Gori. Tokom balkanskih ratova, cenzura se sprovodi 
mnogo suptilnije, pod izgovorom opasnosti boravka stranih novinara 
na ratištu i u prvim borbenim redovima, te lakšoj organizovanosti 
distribucije vijesti preko zvaničnih organa pres biroa. Međutim, što se 
tiče Crne Gore, novinska fotografija se počela skromno razvijati tek od 
1916. godine, tako da fotografija u Crnoj Gori, u periodu od 1840. do 
1940., nije postala moćno sredstvo propagande i manipulacije, kao što 
je to bio slučaj sa svijetom. 

Teorija, istraživanja i politika vezani za odnos između medija i identi- 
teta, su u srži mnogobrojnih debata. Mediji imaju dominantnu ulogu u obli- 
kovanju komunikacionih obrazaca i značenja, a posredovano iskustvo putem 
medija utiče kako na individualni identitet, tako i na osnovnu organizaciju 
društvenih odnosa. Mediji bi trebalo da obezbeđuju prostor u kome se infor- 
miše javnost. Međutim, funkcije koje obavljaju mediji uključuju eskapizam i 
učešće u formiranju ličnog identiteta. 

Komunikacioni sistemi sve više igraju središnju ulogu u Zapadnim 
demokratijama, budući da djelimično zamjenjuju crkve, političke partije i sin- 
dikate, kao sredstva oblikovanja i predstavljanja različitih mišljenja.! Dakle, 
moć medija uopšte, naročito njihova moć u stvaranju kulturnog identiteta, dje- 
limično se ogleda i u tzv. ,kolektivnom“ autoritetu medija, te njihovoj svepri- 
sutnosti u svakodnevnom životu. 

Uvođenje fotografije u štampu pojava je od presudne važnosti. Ona 
masama mijenja viziju svijeta. Nesumnjivo je da su veliku ulogu u formiranju 
javnog mnjenja i političkog života u Crnoj Gori odigrali izdavačka, publicisti- 
čka i žurnalistička djelatnost, iako su do pojave nezavisne i opozicine štampe 
uglavnom bili pod uticajem crnogorskih gospodara. Početkom Zurnalistike u 
Crnoj Gori smatra se 23. januar 1871, kada se pojavio prvi broj lista za književ- 
nost i politiku Crnogorac. Datum izlaska prve crnogorske novine izuzetno je 
značajan za razvoj javnog mnjenja u Crnoj Gori, i od tada se može govoriti o 
kontinuitetu novinarstva i medijske javnosti u Crnoj Gori.’ 

Fotografija već u Prvom svjetskom ratu mijenja i samo bojno polje, 
načine ratovanja, dajući prednost Njemcima.‘ Radio i fotografija, smatra Flaser 
(Flusser) dovode do pojave diktatura 20. vijeka. U tehničkom smislu, fotogra- 
fija rano počinje da koristi politička utočišta moći. Iako su se u Crnoj Gori prve 


1 Kin, Džon Mediji i demokratija, Beograd: „Filip Višnjić“, 1995. godine, str. 8. 

2 Freund, Gisele, nav.djelo. str. 100. 

3 Za crnogorsku žurnalistiku poseban značaj ima list Crnogorac, koji je, nakon zabrane rastu- 
ranja na susjednim teritorijama Austrije i Turske 1893., od aprila iste godine počeo da izlazi pod 
nazivom Glas Crnogorca, da bi od 1895., kao zvanični list crnogorske vlade, kontinuirano izla- 
zio na Cetinju do kraja 1915. godine. Od tada je štampan u Neji kod Pariza. Posljednji brojevi 
su štampani u Rimu, kao zvanični list crnogorske izbjegličke vlade. U kontinuitetu je izlazio 
51 godinu. Izlazio je sa dodatkom službenog dijela na prvoj strani, na kojoj su objavljivani 
zakoni, uredbe, proglasi vlade, i dr. 

4 Flusser, V, Writings, Minneapolis, Minnoi London, University of Minessota Press, 2004. str. 
263. 

novine pojavile već 1871, fotografija im se tek pridružuje pola vijeka nakon 
njenih početaka u svijetu. U Prvom svjetskom ratu javljaju se i prvi foto- 
reporteri, Vaso Radulović iz Crne Gore, i stranci koji dolaze kao izvještači. 

Davne 1855. godine Crnogorce je vjerovatno na Krimu fotografisao i 
čuveni britanski pejzažni i prvi ratni fotograf Rodžer Fenton (Roger Fenton). 
Zabilježio je grupu Crnogoraca u nošnji, kako blago namršteni sjede i stoje 
ispred kamene kuće na trotoaru.> 


1. Rodžer Fenton (Roger Fenton), Crnogorci 1855. Musće d'Orsay, Paris, 
http://www.musee-orsay.fr/ 


Prvu opširnu ratnu reportažu u Evropi napravili su bivši advokat, 
engleski fotograf Rodžer Fenton i Džejms Robertson (Roger Fenton i James 
Robertson) o opsadi Sevastopolja, za vrijeme Krimskog rata, i tako među 
prvima uspjeli fotografisati prizore iz rata.“ 


5 Fotografiju sam pronašla na Internetu. http://www.musee-orsay.fr/ 
6 Fotografija pejzaža predstavlja oblast u kojoj su se naročito isticali Britanci (ka i u akvarelima 
pejzaža) Rodžer Fenton i drugi. 

360 fotografija Krimskog rata, koje je Fenton snimio 1855. godine, nisu 
u potpunosti ratne po današnjim standardima. Unaprijed cenzurisane, Fento- 
nove fotografije prikazivale su rat kao zabavan izlet.” Helmut Gershajm (Hel- 
mut Gernsheim) to objašnjava dvostrukom svrhom njegovog poduhvata: pro- 
davati slike publici koja bi se grozila strašnih slika, i pružiti ubjedljiv dokaz o 
dobrom stanju trupa.? 

Fotografska kola predstavljala su upadljivu metu, i u nekoliko maho- 
va privukla su vatru ruskih baterija. Teško vozilo, prethodno u vlasništvu 
nekog trgovca vinom, Fenton je preuredio u spavaonicu i laboratoriju. Opre- 
ma koju je nosio sa sobom bila je ogromna: trideset i šest velikih sanduka, 
fotografska oprema i hrana za tri konja. I pored četiri pomoćnika, vrućina na 
Krimu je krajnje otežavala rad i proces sušenja vlažnog kolodijuma.? Fenton je 
krajem juna morao da napusti naizgled beskonačnu opsadu Sevastopolja. 

Probleme tehničke prirode vješto je rješavao simuliranjem prirodno 
postavljene grupe, kako bi se dobio utisak trenutnog snimanja. Ne zna se da li 
je isto uradio i sa grupom Crnogoraca na koje je naišao, ali oni djeluju prirod- 
no i ne puno iznenađeno. 

Ustanak u Hercegovini privukao je mnogo reportera iz cijelog svijeta. 
Oni su svoj glavni štab uspostavili u tadašnjoj Raguzi, današnjem Dubrovni- 
ku, u neposrednom susjedstvu glavnog štaba, a istovremeno i na obali mora, 
kako bi održavali veze sa svijetom, jer nije bilo željezničke pruge, a putevi su 
bili loši“ 


7 Dobijene fotografije dale su prilično iskrivljenu sliku o ratu, jer prikazuju isključivo dobro 
režirane grupe vojnika iza vatrene linije. Fentonova je ekspedicija, naime, bila finansirana uz 
uslov da ne fotografiše ratne strahote, kako porodice vojnika ne bi zapale u paniku. Unaprijed 
cenzurisane, Fentonove fotografije prikazuju rat kao zabavan izlet. U: Freund, Gisele, Fotografija 
i društvo, Zagreb: Grafički zavod Hrvatske, 1981. godine, str. 101. 

8 Gernsheim, Alison, nav. djelo. str. 139. 

? U februaru 1855. godine Fenton se ukrcava na brod s namjerom da snima Krimski rat. Sa 
sobom vodi četiri pomoćnika i velika troprežna kola... „Nakon tri mjeseca mukotrpnog rada 
Fenton se vraća u London. Atmosfera u pokretnom laboratoriju strašno je zagušljiva. Dok prip- 
rema ploču, to je još doba postupka s vlažnim kolodijem i ploču treba pripremiti neposredno 
prije eksponiranja, često mu se događa da se ona osuši još prije nego što je uspije staviti u kame- 
ru. Osim toga, ekspozicija mora trajati od tri do dvadeset sekundi, po nemilosrdnom suncu. 
Eksponiranje je bilo 3-20 sekundi.“ Isto, str. 116. 

10 „U Dubrovnik su se, dakle, smjestili novinari najuglednijih svjetskih listova kao što su : 
Tajms, Njujork Herald, Le Temps, Ruskij mir, Glas, Dejli telegraf, Žurnal de Ženev itd. Rusi, Englezi, 

Tokom rata između Crne Gore i Turske 1862. godine, Jan Vaclik u 
svojstvu ratnog izvještača, kao dopisnik praškog Narodnog lista,!! da bi krajem 
rata zastupao Crnu Goru prilikom razgraničenja sa Turskom.!? Još jedan Čeh 
dolazi u Crnu Goru zanesen idejom sveslovenstva, Jozef Holeček (1853- 
1929), kao ratni dopisnik Narodnog lista (Narodnih Listi), za vrijeme crnogor- 
skih oslobodilačkih ratova 1876-1878. protiv Turaka.“ O crnogorskom narodu, 
Holeček je pisao sa neskrivenim divljenjem i ushićenjem: ,,Bio sam ponosan i 
likovao sam što sam se obreo među narodom koji prezire život i smrt, i odu- 
ševljava se velikom opštom idejom kojoj rado prinosi na žrtvu i sebe. U Crnoj 
Gori našao sam društvo koje s pravom zaslužuje ime naroda.“ 

Fotografije su se ponekad kopirale kao drvorezi u novinama, ali foto- 
mehanička reprodukcija u štampu je ušla u upotrebu tek početkom 20. vijeka, 


Amerikanc, Italijani i Francuzi, turkofili i turkofobi, na tom neutralnom terenu dobro se slažu.“ 
U: L'Illustration, 18.12, Paris, 1875, str. 19. 

1 “Vaclikovo prijateljstvo sa knjazom Danilom je kratko trajalo jer je knjaz uskoro ubijen, 1860. 
u Kotoru. Poslije Danilove smrti, Vaclik ostaje i dalje u Crnoj Gori kao državni sekretar kod 
mladog knjaza Nikole gdje prima i crnogorsko državljanstvo.“ U Dostijan, Irina S, Crna Gora i 
broj 3-4 za 1988. godinu, str. 67. 

12 “Svoj diplomatski angažman nastavlja u Skadru kao crnogorski konzul. Njegova služba u 
Crnoj Gori trajaće do 1867. kada odlazi za Petrovgrad i obavlja poslove crnogorskog diplomat- 
skog agenta u ruskoj prijestonici“, Isto. 

13 Rad Josefa Holečeka (1853-1929), Crna Gora (Prag, 1877.) po svojoj strukturi više pripada 
etnološkoj tematici nego klasičnoj istoriografiji. Međutim, naučna komplementarnost nam doz- 
voljava da iz njega iscrpimo sve ono što pripada domenu pomoćnih istorijskih nauka. 

14 „Kralj Nikola je osnovao crnogorsku vojsku, koja je zamijenila dobrovoljce. Pravila su vrlo 
jednostavna. Svaki muškarac od 16 do 60 godina obavezan je da služi vojsku. Oni tu službu vrše 
skoro instiktivno i zato ne iznenađuje činjenica da je obavezna vojna služba vrlo popularna u 
Crnoj Gori, a uz sposobne instruktore, ljudi ubrzo postaju odlični vojnici. Poslije četiri mjeseca 
obuke, obveznici se sa puškama vraćaju svojim kućama, a onda, da bi se obezbijedila djelotvor- 
nost i efikasnost, dolaze na nedjeljno vježbanje. Umjesto dugačkih kaputa, sastavnog dijela 
narodne nošnje, vojnici nose crvene kratke kapute sa kratkim rukavima. Postoji nekoliko čino- 
va, prepoznatljivih samo po specijalnim oznakama koje se nose na prednjoj strani malih okru- 
glih kapa... Dječaci u Crnoj Gori su vojnici od trenutka kada prohodaju, stoje upravni i čvrsti, 
salutiraju sa vojničkom preciznošću, kao da su stara Napoleonova garda... Kada se dječaci u 
Crnoj Gori svađaju, jedan će dobaciti drugome s krajnjim prezirom: 'Stvarno si junak, ti, čiji je 
ded umro u krevetu!'. To je strašna poruka i taj dječak mora da se postiđeno okrene, ali u duši 
će se zakleti da će prvom prilikom oprati čast svoje porodice.“ U: Kuba L, U Crnoj Gori, Podgo- 
rica: CID, 1995, str. 45. 

15 Isto, str. 73. 

uprkos činjenici da su Stiven Morgan (Stephen H. Morgan) iz Njujorka, i Ge- 
org Mejsenbah (Georg Meisenbach) iz Minhena, izumjeli praktične metode 
polutonskog štampanja 1880, odnosno 1882. godine.!* 

Prirodno, fotografija je bilježila i mirnije istorijske događaje u zemlji i 
inostranstvu, mada oko 1899. godine nisu postojale foto-agencije, a glavna 
obeštećenja za svoj trud fotografi su dobijali prodajom kopija zainteresovanoj 
publici. 

Novinska fotografija se u crnogorskoj fotografiji pojavljuje veoma kas- 
no. Foto-žurnalistici je put morao biti napravljen razvojem novinarstva. Pos- 
redstvom agencije Glasa Crnogorca, slavodobitno je propagirana crnogorska 
borba za nezavisnost, od 1876. do 1878. godine, čime se nesumnjivo doprinije- 
lo i uspješnom pozicioniranju prve državne crnogorske agencije u međunaro- 
dnom okruženju. Nakon Berlinskog kongresa 1878, teritorijalnog proširenja 
Crne Gore i sticanja nezavisnosti de facto i de jure od 1879. godine, informacije 
za stranu štampu izdavalo je crnogorsko Ministarstvo inostranih poslova, sve 
do novog rata sa Turskom 1912. godine, poznatog i kao Prvi balkanski rat. 

U vrijeme oslobodilačkog rata 1876/78. dopisnik nekih francuskih lis- 
tova bio je i Ljubomir P. Nenadović (1826-1895).!7 Kako se nalazio pri knjaže- 
vom štabu, kao dospinik je posmatrao događaje na frontu i sa fronta. Crno- 
gorci su mu u šali prigovarali da su se njegovi stari bavili puškom i borbom, a 
ne perom i pisanjem, na što im je on odgovorio da je zanat njegovih starih bila 
puška i rat, a njegovo pisanje.!* 

Još jedan interesantna ličnost po drugi put dolazi u Crnu Goru, ovoga 
puta kao dopisnik za vrijeme rata 1876/78. Radi se o poznatom pjesniku Lazi 
Kostiću (1841-1909). O njegovom dolasku pisala je i vojvodanska štampa. Na 
putu za Cetinje stigao je u Kotor septembra 1875. Austrougarskim vlastima 


16 Isto, str. 142. 

17 „Ljubomir Nenadović, rođen u porodici narodnih prvaka, hrabrih ustanika, diplomata i knji- 
ževnika. Studira u pragu, Berlinu, Hajdebergu. Po završetku studija, vratio se u Srbiju i u Beo- 
gradu počeo da radi kao profesor. Nenadović se interesovao za Crnu Goru, za njene ljude i 
istoriju i prije poznastva sa Njegošem u Italiji 1851. godine.On je odsta slušao o junačkoj istoriji 
Crne Gore i njenog naroda u svom domu, od svog oca, a dosta je čitao u djetinjstvu o crnogor- 
skom junaštvu.“ U: Kustudija, Ivan, Izvanjci o Crnoj Gori, Podgorica: CID, 1995. godine, str. 57. 

18 Isto, str. 59. 

1 Kostić je od prvog kontakta sa Crnom Gorom postao jedan od istaknutih privremenih i pov- 
remenih stanovnika Cetinja. Bio je izraziti zaljubljenik crnogorskog slobodarstva i viteške tradi- 
cije. To mu je bila tema i nepresušno vrelo i inspiracija za književni rad. Bio je oduševljen 
Crnom Gorom i rano je počeo pjevati o njoj. Isto, str. 104. 

bio je sumnjiv,”°jer se njima predstavljao kao budući urednik Glasa Crnogorca.?! 
Kostić je došao u Crnu Goru, i zadržao se u njoj sa manjim prekidima sve do 
1878. Radio je kao ratni dopisnik njemačkih listova sa crnogorsko-turskog 
fronta 1877/78. Prema tvrđenju jednih, bio je veza između dva vladara, Srbije i 
Crne Gore, a prema mišljenju drugih, predstavnik srpske vlade.” I pored sve- 
ga, dr Ivan Kustudija smatra da je tadašnja uloga Kostića u Crnoj Gori ostala 
tajna. 

Prvi svjetski rat u sve evropske nacije unosi atmosferu vanrednog sta- 
nja i ,svetog jedinstva“, koji ne toleriše nikakve razlike ili odstupanja. Pristi- 
zanje informacija monopolizuju vlade s namjerom da u potpunosti iskoriste 
„sedmu silu“ — čije su česte žrtve bili u prošlosti, tako što će je okrenuti protiv 
unutrašnjih i spoljnih neprijatelja. 

Ministarstvo inostranih poslova Kraljevine Crne Gore je krajem 1912. 
godine osnovalo Presbiro, kao posebno novinarsko odjeljenje, preko koga je 
inostrana javnost obavještavana ne samo o dešavanjima na ratištu, kao što je 
to činila prethodna novinska agencija Glas Crnogorca, nego i o diplomatskim i 
vladinim aktivnostima, kao i o dvorskim i drugim političkim djelatnostima 
kralja Nikole. 

Velizar Sredanović piše da je djelatnost Presbiroa pored agencijske, bila 
usmjerena i ka stvaranju pozitivnog publiciteta i razumijevanja crnogorske i 
Nikoline politike na Balkanu, i u Evropi.” Takvi poslovi obavljani su preko 
novinara, tzv. pres-posrednika, a njihova djelatnost predstavlja primjer klasič- 
nog pres-posredništva (domen djelatnosti ,press-agentry“, kako je već 1900. g. 
kvalifikovana u SAD, kolijevci djelatnosti i prakse PR-a u to vrijeme). Stoga se 
rad ove agencije može smatrati početkom razvoja savremene prakse odnosa s 
javnošću u Crnoj Gori. 

U vrijeme Knjaževine i Kraljevine Crne Gore, na Cetinju je izlazilo se- 
dam književnih časopisa, u periodu od 1871. kada je izašla Crnogorka,” pa do 


20 Isto, str. 105. 

2 „Mišljenje crnogorskih austro-ugarskih vlasti o tome bilo je sasvim drugačije. One misle da 
on odlazi u Crnu Goru da obavlja sasvim drugu misiju, jer je imao stalne veze sa Mašom Vrbi- 
com.“ Isto, str. 105. 

2 „Učesnici događaja vjerovali su da je Kostić došao kao novinar-dopisnik “velikih jevropskih 
listova“. Istina je da je rat bio privukao veliki broj ljudi, stranaca, izvanjaca, bilo je dosta novina- 
ra, a mnogi su se izdavali za novinare, pa iako su imali drugu misiju.“, isto, str. 105. 

23 Sredanović, Velizar, Javnost i mediji u Crnoj Gori, Cetinje: Obod, 2007. god, str. 45. 

4 Izašla 10. jula. 

Dana koji se ugasio 1912. godine. Prethodili su im kalendari - godišnjaci ili 
almanasi, među kojima su najpoznatiji bili: Grlica (objavljena 1835. za vrijeme 
Petra II Petrovića-Njegoša u vladičinoj štampariji), Orlić (odštampan 1865. u 
štampariji knjaza Danila Petrovića) zatim Lovćen, Zeta, Boka, Zahumlje i drugi. 
Kralj Nikola je bio dobar domaćin stranim putopiscima i fotografima. 
Engleskinji Edit Daram, koja je često viđana u njegovom društvu, obećao je da 
će platiti otkup, ako bude kidnapovana tokom nekog od svojih putovanja po 
albanskim teritorijama. Za vrijeme Balkanskih ratova 1912-13, kada je Crna 
Gora zajedno sa drugim osamostaljenim balkasnkim državama napala Oto- 
mansko carstvo, Edit Daram je radila u crnogorskim poljskim bolnicama.? 
Kao i mnogi drugi Englezi koji su putovali po ovim krajevima, Edit Da- 
ram je u početku gajila izrazite simpatije prema Crnogorcima. Smatrala ih je 
neustrašivim junacima koji kao da su izašli pravo sa stranica Homerovih epo- 
va, a kada ih je opisivala, služila se romantičarskim pjesničkim slikama, karak- 
terističnim za pjesnike devetnaestog vijeka. Takve predstave o Crnoj Gori 
navešće romanopisca Džojsa Kerija (Joyce Cary) , rođenog 1888. god, dvadeset 
pet godina mlađeg od Edit Daram, da postane vjerovatno posljednji britanski 
pisac koji je pokušao da, poput lorda Džordža Bajrona (George Gordon 
Byron), učestvuje u nekom balkanskom ratu, došavši kao dobrovoljac, kad je 
Crna Gora oktobra 1912. zaratila sa Turskom. Mada je, kao i Edit Daram, 
uglavnom radio kao bolničar, Keri je, ubrzo po završetku studija na Oksfordu, 
otišao u Crnu Goru, prateći, prije dječačku želju za sticanjem vojničkog iskus- 
tva, nego nekakve altruističke i humanističke nagone. Tek što je stigao u Crnu 
Goru, mogao je da nastrada prilikom jedne eksplozije u Antivariju (Baru), a 
potom je i uhapšen, pod sumnjom da je eksploziju izazvao, zbog čega su ga 
novine u Londonu sedam dana slavile kao junaka. U pismu koje je Keriju pos- 
lao brat, pominje se članak iz Dejli ekspresa, pod naslovom Čovjek koji je odletio 
u vazduh,” u cjelini posvećen tršavom Ircu koji voli pustolovine. Budući roma- 
nopisac želio je da „doživi iskustvo rata“, kako se četrdeset godina kasnije 
prisjećao: ,Misilio sam da više neće biti ratova. A bio sam i pun nekog roman- 
tičnog oduševljenja za crnogorsku stvar; ukratko, bejah mlad i željan pustolo- 


235 Goldsvorti, Vesna, Izmišljanje Ruritanije, Beograd: Geopoetika, 2005, str . 196. 

26 Foster, Malcolm, Joyce Cary. A Biography, Michael Joseph, London, 1969, str. 77. 

27 Naslov članka sadrži igru riječi, jer engleski glagol „blow up" znači i ,naduvati“ nešto u 
štampi, tako da bi se naslov mogao prevesti i kao „Čovjek čiji je slučaj naduvan”. 

vina svake vrste.“?8 Kao pripadnici Crvenog krsta, Keri i drugi iz njegove jedi- 
nice dobili su odlikovanja od crnogorskog kralj Nikole. U svom posthumno 
objavljenom Sećanju na Bobote (1960), Keri prikazuje Crnogorce u romantičnom 
svjetlu, kao ponosit i urođeno aristokratski narod (,ili prije aristokratski narod 
u kome postoji jednakost, pošto su aristokrate od podjednako plemenite 
loze“).? 

Već pomenuti Hugo Grote, iako geograf i etnolog, poptuno drugačije 
doživljava kraljevo gostoprimstvo 1913. godine, prilikom posjete Crnoj Gori.? 
On opisuje organizovanu novinarsku cenzuru: 

,Jose jedan nemirni narod naseljava ovih dana Podgoricu — to su novi- 
nari. Njih preko dvadeset čini već prilično opasnu koloniju, koja zagorčava 
život kralju i ratnom ministru i šefu policije u Podgorici. Oni bez stida zahtije- 
vaju da im se dozvoli kretanje svuda a ne samo kroz četiri ulice u novom dije- 
lu grada sa četiri kafane i dvadeset stolova.“?! I dalje: ,,...Crnogorska vlada se 
prilično pobrinula o novinarima. U zgradi vlade oslobođena je jedna osoba za 
novinare, sa jednim stolom i mnogo papira. U toj prostoriji se u periodu od 8 
do 10 sati ujutro i od 8 do 9 sati uveče saopšatavaju događaji sa ratišta. Za 
dobrobit države svakog dana ovdje sjede cenzori dva sata prije podne i dva 
sata poslije podne." Bez potpisa jednog od ovih moćnika ne šalju se nikakvi 
izvještaji telegrafski. Ko uveče sazna neku važnu vijest, nema potrebe da se 
muči, nego mu je bolje da sačeka do sledećeg svitanja kada će se njegov izvješ- 
taj pokazati kao čista fantazija u poređenju sa zvaničnim izvještajem.“ 


28 Navedeno u: Cary, Joyce, Memoir of the Bobotes, Austin: University of Texas Press, 1960, str. 
20. 
2 Cary, Joyce, nav. djelo, str. 3. 

Daram, Edith, nav. djelo, str. 5-6. 
% Grote, Hugo, Kroz Crnu Goru i Albaniju, Podgorica: CID, 1996. godine, str. 47, 48. 
3t „Oni žele da vide topove iz kojih su kod Tuzi pucali Turci a koje su sada zaplijenili Crnogor- 
ci; oni žele da pogledaju utvrđenja i rovove koji su se nalaze u blizini, koje su Crnogorci žestoko 
napadali. Oni hoće da se uvjere u broj zarobljenih i da provjere cifru koja se sada navodi u služ- 
benim izvještajima. Ti zarobljenici se sada nalaze u jednom prljavom logoru nedaleko od mosta 
preko Ribnice koji vodi to turskih dijelova grada.“ Isto, str. 47. 
32 Ne možemo suditi bez većeg istraživanja o količini istine ili pretjerivanja u opisu koji daje 
Hugo Grote o cenzuri. Na Internetu se pojavljuju i fotografije sa potpisom Paul Hoffman and 
Co, Berlin — Schoneberg, koje prikazuju ratište i vojnika blizu rantnih linija. 
3 „A gospoda cenzori su ljubazni i rječiti ljudi koji poznaju svijet. Jedan je bio flautista u neko- 
liko armija a sada je crnogorski kraljevski kapelnik. Drugi je vidio malo svijeta, imao je u Lajp- 
cigu izdavačku kuću i knjižaru, tako da i on zna jezik, a kasnije je imao jedno brodarsko udru- 

Ratovi između 1912. i 1918. zabilježeni su na fotografijama inače film- 
skog snimatelja Samsona Černova, koji je stigao i na crnogorsko bojište.“ 

2. ilustracija. Samson Cernov, Balkanski rat 

Više se u tome istakao Vaso Radulović, vjerovatno prvi crnogorski 
foto-reporter, koji je, kao dobrovoljac, bio učesnik balkanskih ratova u svojs- 
tvu fotografa. 

3. ilustracija, Vaso Radulović, Kuči slave krsnu slavu u logoru pod 
Skadrom,1912. 

4. ilustracija, Vaso Radulović, Lješine Bazibozuka, 1912. Arhiv Crne 
Gore 

Na mnogim fotografijama je i kralj Nikola, zatim članovi njegove poro- 
dice u obilasku ranjenika, i susreti njegovih sinova Mirka i Petra sa borcima, 
pa čak i sa zarobljenicima. 

5. Vaso Radulovic, Knjaz Mirko sa ministrom vojnim i Generalšta- 
bom južnog odreda 

I u periodu austrougarske okupacije Crne Gore, od 1916. do 1918. 
godine, dešavali su se slučajevi cenzurisanja ili lažiranja stvarnosti, slično kao 
u Krimskom ratu. Milovan Cemović piše da su se vojnici, pod prisilom vojne 
vlasti, fotografisali, slali slike svojim porodicama kao razglednice na teret 
države, kako bi izgledalo da se ništa ružno ne događa.* U tom periodu, poja- 
vile su se i nove razglednice austrougarske vojske, na kojima su vojnici foto- 


ženje na Komerskom jezeru; posjeduje i politička znanja, pošto se nezadovoljnim novinarima 
obraća Bizmarkovim riječima govoreći o “političkoj neophodnosti cenzure“. A treći je upravo 
napustio slušaonice Bečkog univerziteta i zamijenio ih cenzorskom foteljom za evropsku štam- 
pu. Crnogorske vlasti prate i sva druga kretanja dopisnika. Kola i konji dopisnici mogu dobiti 
samo od najviše vlasti, navodno da ne bi bilo problema jer ne poznaju zemlju. A ako žele da 
napuste ove četiri ulice starog grada i odu u tursku četvrt sa malim sokacima i drvenim kućama 
ukrašenim balkonima, neophodno im je propratno pismo, koje izdaje generalni sekretar Minis- 
tarstva spoljnih poslova na Cetinju.“ Isto, str. 49. 

% U toku Prvog balkanskog rata 1912, nekoliko inostranih filmskih kuća snimalo je filmske 
scene o borbama i pobjedama crnogorske vojske, posebno o opsadi i padu Skadra. Na osnovu 
tada snimljene filmske građe, razna evropska filmska preduzeća stvorila su više filmskih žurna- 
la o ovom tursko-crnogorskom ratu. 

85 Vojni muzej u Beogradu ima u posjedu 140 fotografija Vasa Radulovića, koje je 1937. godine 
otkupio od autora. Radulović je sve fotografije propratio ispisanim legendama i pečatima firme. 
Sa tih fotografija presnimavanjem su napravljeni negativi. 

36 Cemović, Milovan, Crna Gora, Feniks u očima kolekcionara 1851- 1920, Zagreb: Hrvatska udruga 
CRO, 2007, str. 60. 


738 


MAJA ĐURIĆ: Istorija medija novinske fotografije u Crnoj Gori od 1840-1940. 
Dominantna uloga medija ideološke primjese u novinskoj fotografiji za vrijeme vladavine kralja Nikole 


grafisani u prijateljskom druženju sa stanovnicima Crne Gore, pa i fotografije 
vojnika u barkama, kako ,uživaju“ na plavom Jadranu 1917. godine, kao da 
rata nema. 

U tom periodu pokreću se i Ilustrovane cetinjske novine.” Izlazile su kao 
nedjeljni prilog uz Cetinjske novine, za vrijeme austrougarske okupacije. U bro- 
ju 4, izdatom 24. decembra 1916. godine, pojavljuju se prve novinske foto- 
reportaže u Crnoj Gori. To su uglavnom fotografije sa Rijeke Crnojevića, iz 
Starog Bara, fotografije džamija, turskog mosta kod Starog Bara.? U tekstu se 
kaže: ,Do sada se je malo po svijetu znalo za ova ubava mjesta u Crnoj Gori. 
Iako naravski fotografija ne može da prikaže sve ljepote ovih mjesta, to ćemo 
iz ovih ponajljepših crnogorskih krajeva zgodimice donijeti još u više slika. 
Tom zgodom obraćamo se na sve prijatelje našeg lista i koji fotografiraju, ili 
imadu slike iz Crne Gore, prikazujući lijepe krajeve ili i slike iz života crnogor- 
skog naroda, da nam ih pošalju, a mi ćemo ih zahvalno i uz naznaku imena 
reproducirati u našem listu, budu li u tu svrhu podešene.“ 

U svakom broju po jedna ili dvije stranice bile su ilustrovane crno- 
bijelim fotografijama pejzaža iz Crne Gore, uz legendu i opširniji opis predjela 
sa fotografija. Svaki broj je obrađivao određenu regiju ili grad, uz ilustraciju na 
vojne teme. Dominantni su motivi vojničkog groblja Cetinja, vojno previjalište 
i kulturno-istorijski spomenici, zatim crnogorske luke Bar, Virpazar, Ulcinj. 

Broj od 21. januara 1917. godine daje fotografije iz Pljevalja, sa jedne 
operacije u ratnoj bolnici, dok su na naslovnoj stranici pejzažne fotografije 
(fotografija Stari turski most na Rijeci sa austrijskim vojnikom).*! Broj 25, na naslo- 
vnoj stranici ima fotografije manastira na Cetinju, i čitav broj posvećuje mana- 
stirima u Crnoj Gori, a tema je propraćena tekstom i fotografijom. 

U okvirima novinske fotografije, to je bilo pionirsko djelo, jer se do 
tada na naslovnoj strani nije davalo prostora velikoj fotografiji. Poređenja radi, 
prvi i najtiražniji crnogrski dnevni list koji izlazi poslije Drugog svjetskog rata, 
Pobjeda, tek u po kojem broju štampa male fotografije na naslovnoj strani. 


37 Cetinjske ilustrovane novine su izlalile kao neka vrsta književnog dodatka Cetinjskih novina za 
vrijeme austrougarske okupacije 1916-18. 

38 Cetinjske ilustrovane novine, 24. decembra 1916. godine. br 4, str 18. 

3 Isto 

“0 Isto 

41 28. januar — pogled na rijeku sa ceste, Cetinjske ilustrovane novine, 28. januar 1917, br.11, str 8. 


739 


MEDIJSKI DIJALOZI Ne 16, Vol. 6 


Ono što je dragocjen podatak za razvoj amaterske fotografije u našim 
krajevim je da se u broju od 25. februara 1917. godine, na trećoj stranici pojav- 
ljuje mali oglas pod naslovom Fotografski kutić, kao novinski pomen o radu 
rijetkih foto-amatera.” Jedan autor oglasa traži tehnički savjet o razvijanju 
fotografija, dok se drugi pita o načinu korišćenja objektiva, i u istom broju 
dobijaju odgovor.* 

6. Ilustracija, Oglas, Fotografski kutić, Ilustrovane cetinjske novine, 
1917 godine 

Fotografije objavljene tokom 1916. godine u Njujork tajmsu (The New 
York Times) ne možemo nazvati svojima, ali su vrijedne pomena i doprinose 
stvaranju, tj. poboljšanju slike o „primitivnoj“ egzotici Crne Gore.“ Uz to, 
govore i o raznolikostima dešavanja u kratkom vremenskom periodu. U 
novembru 1916. godine objavljena je fotografija Dijeljenje hleba izgladnjelom 
stanovništvu Virpazara u Crnoj Gori pod austrougarskom komandom,“ a mjesec 
dana ranije, u istom časopisu, fotografije tribina fudbalskog igrališta na kome 
kralj Nikola prati utakmicu (King Nikola of Montenegro Viewing a Football 
Game).* 

7. Ilustracija, New York Times, 1916. godine, King Nikola of Montene- 
gro gleda futbalsku utakmicu 

8. Ilustracija, New York Times, 1916, Dijeljenje hleba izgladnjelom 
stanovništvu Virpazara u Crnoj Gori pod austrougarskom komandom 


42 18. februar-pogled na Stari Bar na naslovnoj strani.Cetinjske ilustrovan novine, 25. februara 
1917. godine, br. 12, str. 3. 

8 ,IW.Podgorica: Zašto zimi treba dulje razvijati ploču nego ljeti, premda su bile dosta ekspo- 
nirane? 

Za hladnog vremena treba kemikalije ugrijati na 17-18stepeni C prije nego se uzme u upotre- 
bu. 

P OR. F. H. NIKŠIĆ: Ja sam dobio fotografski aparat 9x12 sa materijalom, koji k tome spada. 
Za prvih sam snimaka opazio, da su blizu predmeti njeasni, dok je pozadina posve oštra. Sve 
snimke postavljene su na “'neizmjerno“. Gdje je pogreška? Odgovor: Vi niste uopće ili ste prema- 
lo zastrli objektiv. Preporuča se, da se kod takovih snimaka na mutnom staklu najprije slika 
ustanovi i to s obzirom na bliže predmete. Ako se objektiv dobro zastre, onda će i pozadina 
izaći dosta oštro.“ U  Cetinjske ilustrovan novine, 25. februara 1917. godine, br. 12, str. 9. 

4 The New York Times, Sunday, 26. 11. 1916. god. 
4 The New York Times, Sunday, 22. 10. 1916. god. 
46 Fotografija pripada Internacionalnom servisu vijesti (International News Service). 

Već nakon 1918. godine, foto-reportaža nije raritet. Ušavši u svoju 
noviju fazu, i dalje nije veličinom srazmjerna tekstu i novinskoj vijesti koju 
prati. I nakon Drugog svjetskog rata, najtiražniji dnevni list Pobjeda, još dugo, 
sasvim bojažljivo objavljuje fotografije malih dimenzija, bilo da se radi o nas- 
lovnoj ili nekoj od unutrašnjih stranica. Razloge takvom stanju stvari treba 
tražiti u nedovoljnom broju obučenih fotografa ili svijesti urednika novina. 

Fotografija je medij koji sa podjednakim interesovanjem prihvataju i 
koriste razne i međusobno antagonističke društvene grupe, ona postaje sreds- 
tvo beskrajne produkcije i potrošnje vizuelnih poruka, sredstvo manipulacije 
tim porukama, ali istovremeno i snažno oružje kontestacije, otpora i kritičkog 
upozorenja. Dakle, bez obzira, sa kojih se pozicija i kojim se ciljevima koristi, 
fotografija vrši izuzetnu penetraciju u vidokrug, a samim tim i u svijet savre- 
menog čovjeka, pa stoga ima krupnu ulogu u formiranju njegovih idejnih 
nazora i njegovog socijalnog ponašanja. Tome posebno doprinosi primjena 
fotografije u štampi. Uključena u masovne sisteme širenja informacija, fotogra- 
fija neminovno vrši persuasivnu funkciju. S druge strane, fotografija je u sta- 
nju da možda slikovitije od drugih medija doprinese stvaranju fondova kon- 
trainformacije: ona je, naime, medij koji zbog lakoće elaboracije i difuzije slike 
dopušta velikoj množini ljudi da ispolje i da do određene granice rašire vlasti- 
te predstave realnosti, bez obzira na to da li su te predstave formirane sa jas- 
nim idejnim ciljevima. 


47 Na Cetinju je 1918. počeo da izlazi list Ujedinjenje, demokratski politički list, glasilo Demo- 
kratske stranke Crne Gore, zatim Narodna riječ, organ Nezavisne demokratske omladine, 
pokrenut 1919. takođe na Cetinju, koji je izlazio punih deset godina. Tokom 1925. godine izaš- 
lo je i 26 brojeva Podgoričkog glasnika, koji je takođe bio demokratsko glasilo, poput cetinj- 
skog lista Jedinstvo, koje se te iste godine ugasilo poslije svega četiri broja. Kao pandan demo- 
kratskom listu Narodna riječ, od 1920. do kraja 1929., na Cetinju izlazi list Narodne radikalne 
stranke za Crnu Goru i Boku, Crna Gora. Na istom fonu je objavljeno i četrdeset brojeva lista 
Crnogorski radikal u Podgorici, koji je 1925. izlazio dva puta nedjeljno, i pet brojeva lista Narod u 
Nikšiću 1927. godine, takođe organa Narodne radikalne stranke. Od listova koji su propagirali 
ideje Zemljoradničke stranke posebnu pažnju zavređuju nikšićka Slobodna misao (izlazila od 
1928. do 1940. kao nezavisni nedjeljni list) i Glas naroda, iako se ovaj posljednji (izlazio od 1926. 
do 1929. takođe u gradu pod Trebjesom) u zaglavlju i impresumu na naslovnoj strani deklarisao 
kao nezavisni organ javnog mišljenja. U Nikšiću je 1927. i 1928. godine, štampan i 
Radni narod, list radnika i seljaka Crne Gore, a na Cetinju je 1925. izašlo svega šest brojeva glasila 
jugoslovenske republikanske stranke, lista Republikanac. 

